CELEX: C2004/168/01
Language: sl
Date: 2004-06-26 00:00:00
Title: Zadeva C-138/04: Tožba Komisije Evropskih skupnosti proti Kraljevini Danski, vložena dne 15. marca 2004

26.6.2004   
            
            
               SL
            
            
               Uradni list Evropske unije
            
            
               C 168/1
            
         Tožba Komisije Evropskih skupnosti proti Kraljevini Danski, vložena dne 15. marca 2004
   (Zadeva C-138/04)
   (2004/C 168/01)
   Komisija Evropskih skupnosti, ki jo zastopata R. Lyal in T. Fich, zastopnika, je dne 15. marca 2004 na Sodišče Evropskih skupnosti vložila tožbo proti Kraljevini Danski.
   Komisija Evropskih skupnosti Sodišču predlaga, da:
   
               1.
            
            
               ugotovi, da Kraljevina Danska ni izpolnila obveznosti iz člena 249 ES in Direktive 83/183/EGS (1) s tem ko ne dovoli osebam, ki svoje običajno prebivališče dokončno prenesejo na Dansko, da bi bile upravičene do oprostitev določenih v členu 1(1) Direktive 83/183/EGS glede „takse za registracijo“, ki v bistvu ustreza davku na potrošnjo;
            
         
               2.
            
            
               Kraljevini Danski naloži plačilo stroškov.
            
         Tožbeni razlogi in bistvene navedbe
   Taksa za registracijo motornih vozil se obračuna ob prvi registraciji tega vozila na Danskem, zavezanci so tudi osebe, ki v okviru prenosa svojega stalnega prebivališča iz tujine na Dansko, dokončno uvozijo svoja vozila z namenom uporabe na Danskem.
   
               —
            
            
               Komisija meni, da je taksa za registracijo sama po sebi „davek na potrošnjo“, ki se posameznikom obračuna ob dokončnem uvozu osebne lastnine iz druge države članice, in da gre za primer na podlagi katerega so države članice zavezane v skladu s členom 1(1) direktive, da odobrijo oprostitev.
            
         Taksa za registracijo je brez vsakega dvoma „ davek na potrošnjo“ glede na to, da se nanaša na potrošno stvar, da se računa glede na ekonomsko vrednost te stvari in, da se obračuna enkrat za vselej.
   Prav tako ni dvoma, da gre za takso „ki se posamezniku obračuna ob dokončnem uvozu njegove osebne lastnine“. Dejstvo, da se taksa zaračuna ob registraciji vozila v ničemer ne spremeni dejstva, da je registracija predpostavka za uporabo vozila v danskem cestnem omrežju. Za vozilo, ki ga uvozi oseba, ki spreminja svoje prebivališče se šteje, da je njegov cilj uporaba vozila v skladu z njegovim namenom.
   
               —
            
            
               Komisija pa med drugim meni, da se taksa na registracijo ne more smatrati kot del „posebnih in/ali občasnih dajatev in davkov, ki so povezani z uporabo take lastnine v državi“, ki jih direktiva – v svojem členu 1(2) – izvzema od oprostitev.
            
         Oprostitev velja le za davke vezane na uporabo zadevne lastnine in za davke, ki se morajo obračunati za zagotovitev plačila dajatev zlasti v povezavi z uporabo te osebne lastnine.
   Člen 1(2) vsebuje tri primere takšnih davkov, ki jih je treba izvzeti od oprostitve, torej „pristojbine za registracijo motornih vozil, davki za ceste in televizijska dovoljenja“. Ti primeri imajo skupno dejstvo, da ne gre za davke na potrošnjo, ampak da se nanašajo na nepretrgano uporabo lastnine in, da zagotavljajo možnost za pristojne organe, da so oproščeni stroškov povezanih z uporabo take lastnine.
   Napotitev na davke obračunane ob registraciji motornih vozil se mora torej po mnenju Komisije razlagati kot, da se tiče le davkov vezanih na samo registracijo vozila.
   To stališče razen tega potrjuje proučitev različnih jezikovnih različic člena 1 te direktive. Izjema je narejena v danskem in nemškem besedilu, ki tako eden kot drugi uporabljata isto označbo v (1) in (2), torej „Abgaben“ in „afgifter“, vse ostale jezikovne različice pa uporabljajo drugačna izraza v (1) in (2), torej „taxes“ in „droits“ v francoščini, „taxes“ in „fees“ v angleščini, itd. Očitno je, da se izraza „droits“ in „fees“ lahko nanašata le na davke v zvezi s plačilom neke dajatve.
   Popolnoma je izključeno, da se smatra taksa na registracijo kot plačilo dajatve, glede na to, da se izračuna na osnovi vrednosti vozila, torej trenutno 105 % vrednosti kar je v tem primeru 57 400 DKK (7.735 EUR) in 180 % preostanka prvotne vrednosti vozila v trenutku registracije, vključno z DDV.
   
      (1)  Direktiva Sveta št. 83/183/EGS z dne 28. marca 1983 o davčnih oprostitvah, ki veljajo za končni uvoz osebne lastnine posameznikov iz države članice (UL L z dne 23. aprila 1983, str. 64) [neuradni prevod].